cyanic-selkie/wikianc huggingface dataset:
एस्पिरिन
हृदयाघातों और मस्तिष्काघातों की रोकथाम
प्राथमिक रोकथाम के लिये एस्पिरिन के प्रयोग के बारे में विशेषज्ञ संस्थाओं की राय में भिन्नता है। यूएस गवर्नमेंट प्रिवेंटिव सर्विसेज टास्क फोर्स अनुमानित भविष्य के जोखम और रोगी की पसंद के आधार पर हर मामले में विशिष्ट चुनाव करने की सिफारिश की है। दूसरी ओर, एंटीथ्राम्बोटिक ट्रायलिस्ट कोलाबोरेशन ने तर्क प्रस्तुत किया है कि ऐसी सिफारिशें अनुचित हैं क्यौंकि एस्पिरिन के प्राथमिक रोकथाम के प्रयोगों में आपेक्षिक जोखम की कमी अधिक और कम जोखम वाले लोगों में समान थी और रक्तचाप पर निर्भर नहीं थी। कोलाबोरेशन ने वैकल्पिक और अधिक असरकारी रोकथामक दवा के रूप में स्टैटिनों के प्रयोग की सलाह दी।
करोनरी और कैरोटीड धमनियां, बाईपास और स्टेंट
करोनरी धमनियां हृदय को रक्त की आपूर्ति करती हैं। करोनरी धमनियों में स्टेंट लगाने के बाद 1 से 6 महीनों तक और करोनरी धमनी बाईपास ग्राफ्ट के बाद कई वर्षों तक एस्पिरिन लेने की सलाह दी जाती है।
कैरोटिड धमनियां मस्तिष्क को रक्त की आपूर्ति करती हैं। कैरोटिड धमनी के हल्के संकरेपन के रोगियों को एस्पिरिन से लाभ होता है। कैरोटिड एंडआर्टरेक्टमी या कैरोटिड धमनी स्टेंट के बाद एस्पिरिन की सिफारिश की जाती है।
निचले पैरों की रक्त नलिकाओं की शल्य क्रिया के बाद, जिसमें रक्त आपूर्ति सुधारने के लिये धमनियों में कृत्रिम ग्राफ्ट लगाए जाते हैं, ग्राफ्टों को खुला रखने के लिये एस्पिरिन का प्रयोग किया जाता है।
अन्य उपयोग
हालांकि आम सर्दी-जुकाम से होने वाले ज्वर और दर्दों के इलाज के लिये एस्पिरिन का प्रयोग 100 से भी अधिक वर्षों से किया जा रहा है, इसका असर वयस्कों पर किये गए नियंत्रित अध्ययनों में कुछ समय पहले ही निश्चित किया गया। औसत रूप से 1 ग्राम एस्पिरिन से मौखिक शारीरिक तापमान 3 घंटों बाद 37.6 C से 39.0 C हुआ। राहत 30 मिनट बाद शुरू हुई और 6 घंटों के बाद भी तापमान 101 से कम रहा। 37.8 C एस्पिरिन से दर्द, तकलीफ और सिरदर्द और जिन्हें गले मे दर्द था उन्हें उसमें भी लाभ हुआ। एस्पिरिन और पैरासिटामाल (एसिटअमाइनोफेन) में, सिवाय अधिक पसीना आने और पेट पर दुष्प्रभावों के किसी भी पहलू से फर्क नहीं था।
एक्यूट रूमेटिक ज्वर का बुखार और जोड़ों का दर्द एस्पिरिन की बड़ी मात्रा देने पर बहुत अच्छी तरह से, अकसर तीन दिनों में ही, कम हो जाता है। यह उपचार 1-2 हफ्तों तक दिया जाता है और केवल 5% मामलों में यह छह महीनों से अधिक तक चालू रहता है। बुखार और दर्द के कम हो जाने के बाद एस्पिरिन के इलाज की जरूरत नहीं होती क्यौंकि यह हृदय की समस्याओं और रूमेटिक हृदय रोग की घटनाओं को कम नहीं करता है। इसके अतिरिक्त, अस्पिरिन की अधिक मात्राओं से करीब 20% बच्चों, जो रूमेटिक ज्वर के अधिकांश रोगी होते हैं, में यकृत में विषाक्तता उत्पन्न हो जाती है और उनमें रेइज़ सिंड्रोम होने का जोखम बढ़ जाता है। नैप्राक्सेन को एस्पिरिन जितना ही असरदार पर कम विषाक्त पाया गया है, लेकिन सीमित नैदानिक अनुभव होने के कारण नैप्राक्सेन की सिफारिश दूसरी पंक्ति के उपचार के रूप में ही की गई है।
रूमेटिक ज्वर के अलावा, बच्चों में कावासाकी रोग में एस्पिरिन का प्रयोग किया जाता है, हालांकि कुछ लेखकों ने इस प्रयोग पर भी प्रश्नचिन्ह लगाया है। युनाइटेड किंगडम में 16 से कम उम्र के बच्चों और किशोरों में एस्पिरिन की सलाह केवल कावीसाकी रोग और रक्त के थक्कों की रोकथाम के लिये की गई है।
एस्पिरिन का प्रयोग पेरिकार्डाइटिस, करोनरी धमनी रोग और एक्यूट हृदयाघात के उपचार के लिये भी किया जाता है।
(प्रायोगिक)
सैद्धांतिक रूप से एस्पिरिन मधुमेह के रोगियों में मोतियाबिंद बनने से रोकता है, किंतु एक अध्ययन में इसे इस उद्देश्य के लिये नाकारा बताया गया है। विभिन्न प्रकार के कैंसर की घटनाओं को कम करने में एस्पिरिन की भूमिका का भी बड़े पैमाने पर अध्ययन किया गया है। अनेक अध्ययनों में एस्पिरिन के प्रयोग से प्रॉस्टेट कैंसर में कोई कमी नहीं आई. अग्न्याशय के कैंसर की घटनाओं को कम करने में इसका असर मिश्रित है, 2004 में प्रकाशित एक अध्ययन में स्त्रियों में अग्न्याशय के कैंसर में काफी वृद्धि पाई गई। जबकि 2006 में प्रकाशित कई अध्ययनों के विश्लेषण में एस्पिरिन या अन्य एनएसएआईडीयों से इस रोग के जोखम के बढ़ने का कोई सबूत नहीं मिला। यह दवा बड़ी आंत, फेफड़े और कदाचित ऊपरी आमाशयांत्र मार्ग सहित विभिन्न कैंसरों के जोखम को कम करने में प्रभावशाली हो सकती है,  हालांकि ऊपरी आमाशयांत्र मार्ग के कैंसर की रोकथाम में इसके असर के कुछ सबूत पर्याप्त नहीं हैं। एडीनोकार्सीनोमाओं पर इसके रोकथामक प्रभाव को इसके द्वारा उनमें उन्पन्न पीटीजीएस2 (काक्स-2) एंजाइमों के अवरोध के आधार पर समझा जा सकता है।
जर्नल ऑफ चिकित्सकीय अध्ययन द्वारा 2009 में प्रकाशित एक लेख में पाया गया कि एस्पिरिन यकृत को जख्मी होने से बचा सकती है। येल युनिवर्सिटी और यनिवर्सिटी ऑफ आयोवा के वैज्ञानिकों ने उनके प्रयोग में हेपेटोसाइट नामक यकृत की कोशिकाओं में एसिटअमाइनोफेन की बड़ी मात्राएं देकर जख्मी कर दिया। इससे यकृत में विषाक्तता उत्पन्न हो गई तथा हेपेटोसाइटों की मृत्यु हो गई, जिससे टीएलआर9 का उत्पादन बढ़ गया। टीएलआर की उत्पत्ति से प्रो-आइएल-1β और प्रो-आईएल-18 के साथ एक शोथकारक कैस्केड प्रारंभ हो गया। एस्पिरिन में हेपेटोसाइटों पर रक्षात्मक प्रभाव देखा गया क्यौंकि इसके कारण प्रोइनफ्लेमेटरी साइटोकाइनों का डाउनरेगुलेशन हुआ।
जर्नल ऑफ अमेरिकन मेडिकल एसोसियेशन द्वारा 2009 में प्रकाशित एक अन्य रचना में यह पाया गया कि उन पुरूषों व स्त्रियों में जिन्होंने कोलोरेक्टल कैंसर के निदान के बाद नि. मित रूप से एस्पिरिन का सेवन किया, एस्पिरिन का प्रयोग न करने वाले रोगियों की अपेक्षा कुल और कोलोरेक्टल कैंसर से मृत्यु का जोखम कम हो गया।
जर्नल ऑफ क्लिनिकल आंकालॉजी में प्रकाशित एक 2010 के लेख में यह देखा गया है कि एस्पिरिन स्तन कैंसर से मृत्यु के जोखम को कम कर सकती है। जबकि इस सूचना का मीडिया द्वारा भली प्रकार प्रसार किया गया है, सरकारी स्वास्थ्य संस्थाओं और मेडिकल ग्रुपों द्वारा एस्पिरिन को जादुई दवा के रूप में जताए जाने पर चिंता जाहिर की है।
निषेध और प्रतिरोध
जिन लोगों को इबुप्रोफेन या नैप्राक्सेन से एलर्जी हो, या सैलिसिलेट के प्रति असह्यता हो या एनएसएआईडीयों के प्रति असह्यता हो, उन्हें एस्पिरिन नहीं लेना चाहिये और दमे या एनएसएआईडी द्वारा उत्पन्न ब्रांकोस्पाज्म वाले लोगों को सावधानी बरतनी चाहिये। आमाशय की भीतरी पर्त पर इसके प्रभाव के कारण उत्पादक पेप्टिक अल्सर, हल्की मधुमेह, या आमाशयशोथ वाले लोगों को एस्पिरिन के प्रयोग के पहले डाक्टरी सलाह लेने की सिफारिश करते हैं। अगर इनमें से कोई रोग न भी हो तो भी अल्कोहल या वारफैरिन के साथ एस्पिरिन लिये जाने पर आमाशय में रक्तस्राव का खतरा बढ़ जाता है। हीमोफिलिया व अन्य रक्तस्राव की संभावना वाले रोगियों को एस्पिरिन या अन्य सैलिसिलेट नहीं लेने चाहिये। खास तौर पर बड़ी मात्रा में लेने पर और रोग की तीव्रता के अनुसार आनुवंशिक रोग ग्लुकोज 6 फास्फेट डीहाइड्रोजनेज अल्पता (जी6पीडी) वाले लोगों में एस्पिरिन के कारण हीमोलिटिक रक्ताल्पता हो सकती है।  डेंगू ज्वर में रक्तस्राव की संभावना अधिक होने के कारण एस्पिरिन का प्रयोग करने की सलाह नहीं दी जाती. गुर्दे के रोग, हाइपरयूरिसीमिया या गाउट से ग्रस्त लोगों को एस्पिरिन नहीं लेनी चाहिये क्यौंकि एस्पिरिन गुरदों की यूरिक एसिड का निकास करने की क्षमता को अवरूद्ध कर देती है और इस तरह इन रोगों की तीव्रता को बढ़ा सकती है। सर्दी या इन्फ्लुएंजा के लक्षणों का नियंत्रम करने के लिये बच्चों या किशोरों को एस्पिरिन नहीं देनी चाहिये क्यौंकि इसका संबंध रेइज़ सिंड्रोम से जोड़ा गया है।
कुछ लोगों में एस्पिरिन का प्लेटलेटों पर अन्य लोगों की तरह प्रबल असर नहीं होता है, जिसे एस्पिरिन प्रतिरोधकता या असंवेदनशीलता कहते हैं। एक अध्ययन के अनुसार पुरूषों की अपेक्षा स्त्रियों में प्रतिरोधकता होने की संभावना अधिक है और एक अन्य अध्ययन में 2930 रोगियों में से 28% को प्रतिरोधक पाया गया। 100 इतालवी रोगियों में किये गए एक अध्ययन में पाया गया कि संभावित 31% एस्पिरिन प्रतिरोधी लोगों में से केवल 5% ही वास्तव में प्रतिरोधी थे और अन्य लोग दवाई बराबर नहीं ले रहे थे।
जठरांत्रिय
एस्पिरिन का प्रयोग जठरांत्रिय रक्तस्राव के जोखम को बढाता है। हालांकि एस्पिरिन के एंटरिक कोटेड फार्मूलों को आमाशय के लिये सुरक्षित होने का विज्ञापन किया जाता है, एक अध्ययन में पाया गया कि एंटरिक कोटिंग से यह जोखम कम नहीं होता है। एस्पिरिन के साथ अन्य एनएसएआईडीयों के प्रयोग से भी यह खतरा बढ़ जाता है। एस्पिरिन का प्रयोग क्लोपिडोग्रेल या वारफैरिन के साथ करने पर भी ऊपरी जठरांत्रिय रक्तस्राव का खतरा बढ़ जाता है।
केंद्रीय प्रभाव
एस्पिरिन के एक मेटाबोलाइट, सैलिसिलेट की बड़ी मात्राएं अराकिडोनिक एसिड और एनएमडीए ग्राहकों के कैस्केड पर क्रिया के जरिये, कानों में घंटियों की आवाज उत्पन्न कर सकती हैं, ऐसा चूहों पर किये गए प्रयोगों के आधार पर दर्शाया गया है।
हाइव्ज़/सूजन
कुछ लोगों में, एस्पिरिन के कारण एलर्जी प्रतिक्रिया के समान लक्षण उत्पन्न हो सकते हैं जिनमें हाइव्ज़, सूजन और सिरदर्द शामिल हैं। यह प्रतिक्रिया सैलिसिलेट असह्यता के कारण होती है और वास्तविक एलर्जी न होकर एस्पिरिन की बहुत थोड़ी सी मात्रा का चयापचय करने में असमर्थता है जिससे जरूरत से अधिक मात्रा शरीर में चली जाती है।
अन्य प्रभाव
एस्पिरिन कुछ लोगों में एंजियोएडीमा उत्पन्न कर सकती है। एक अध्ययन में भाग ले रहे कुछ लोगों में एस्पिरिन लेने के 1-6 घंटों बाद एंजियोएडीमा उत्पन्न हुई। लेकिन अकेले एस्पिरिन लेने पर इन रोगियों में एंजियोएडीमा नहीं हुई – एंजियोएडीमा तब उत्पन्न हुई जब एस्पिरिन किसी अन्य एनएसएआईडी दवा के साथ ली गई।
एस्पिरिन मस्तिष्क में महीन रक्तस्राव के खतरे को बढाती है, यानी एमआरआई स्कैन पर 5-10 मिमी या उससे भी छोटे गहरे चकत्ते दिखाई देते हैं। ऐसे मस्तिष्क के न्यून रक्तस्राव महत्वपूर्ण हैं क्यौंकि ये अकसर रक्तप्रवाह में अवरोध से उत्पन्न मस्तिष्काघात या मस्तिष्क के भीतर रक्तस्राव होने के पहले या बिन्सवांगर या अल्झीमर रोग में होते हैं।
शल्यक्रिया के बाद 10 दिनों तक लंबा रक्तस्राव एस्पिरिन के कारण हो सकता है। एक अध्ययन में 30 रोगियों को उनकी शल्यक्रिया के बाद निगरानी में रखा गया। तीस में से बीस रोगियों को आपरेशन के बाद हुए रक्त स्राव के लिये अतिरिक्त अनियोजित आपरेसन करवाना पड़ा. 20 में से 19 रोगियों में यह रक्त स्राव अकेले एस्पिरिन या अन्य किसी एनएसएआईडी के साथ प्रयोग से संबंधित पाया गया। दूसरे आपरेशन के बाद ठीक होने में औसतन 11 दिन लगे।
खुराक
करोनरी हृदय रोग की प्राथमिक रोकथाम के लिये एस्पिरिन के प्रयोग पर यूएस प्रिवेंटिव सर्विसेज़ टास्क फोर्स (यूएसपीएसटीएफ, मार्च 2009) की नई सिफारिशों में 45-79 वर्ष के पुरूषों और 55-79 वर्ष की महिलाओं को अस्पिरिन का प्रयोग करने के लिये उत्साहित किया गया है, अगर पुरूषों में हृदयाघात या महिलाओं में स्ट्रोक में कमी का अपेक्षित लाभ जठरांत्रिय रक्त स्राव में अपेक्षित वृद्धि से अधिक वजन रखता हो। नियमित कम खुराक (75 से 81 मिग्रा) में एस्पिरिन का प्रयोग करने वालों में ह्रदवाहिनी रोग से मृत्यु का जोखम 25% कम और किसी भी कारण से मृत्यु का जोखम 14% कम था। कम खुराक में एस्पिरिन का प्रयोग करने से ह्रदवाहिनी संबंधित घटनाओं का खतरा भी कम होता पाया गया और एस्पिरिन की कम मात्राएं (75 से 81 मिग्रा प्रतिदिन) ऐसे रोगियों के लिये प्रभावकारी और सुरक्षित साबित हो सकती हैं जिन्हें लंबे समय तक रोकथाम के लिये एस्पिरिन की जरूरत पड़ती है।
कावासाकी रोग से ग्रस्त बच्चों को एस्पिरिन शारीरिक वजन के आधार पर निश्चित खुराकों में दी जाती है, प्रारंभ में दो हफ्तों तक दिन में चार बार और फिर छह से आठ हफ्तों तक कम मात्रा में रोजाना एक बार दी जाती है।
अधिक मात्रा में सेवन
एस्पिरिन का अधिक मात्रा में सेवन अक्यूट या दीर्धकालिक हो सकता है। अक्यूट विषाक्तता में, एक बड़ी खुराक ली जाती है, जबकि दीर्घकालिक वीषाक्तता में सामान्य से अधिक खुराक लंबे समय तक ली गई होती हैं। अक्यूट ओवरडोज़ से मृत्यु की दर 2% है। दीर्धकालिक ओवरडोज़ आम तौर पर घातक होता है और इसकी मृत्यु दर 25% है। दीर्घकालिक ओवरडोज़ बच्चों में खास तौर पर गंभीर होता है। विषाक्तता का उपचार अनेकों तरीकों से किया जाता है, जैसे – एक्टिवेटेड चारकोल, इंट्रावीनस डेक्स्ट्रोज़ और नार्मल सैलाइन, सोडियम बाईकार्बोनेट और डायालिसिस.
कार्यविधि का आविष्कार
1971 में ब्रिटिश फार्मकोलाजिस्ट जॉन राबर्ट वेन, जो उस समय लंदन में रॉयल कालेज ऑफ़ सर्जन्स में काम करते थे, ने दिखाया कि एस्पिरिन प्रास्टाग्लैंडिनों और थ्रांबाक्सेनों के उत्पादन को कम करती है। इस खोज के लिये उन्हें 1982 में फिजियालाजी और मेडिसिन, दोनों में नोबल पुरस्कार दिया गया और नाइटहुड से सम्मानित किया गया।
प्रास्टाग्लैंडिनों और थ्राम्बाक्सेनों का शमन
एस्पिरिन की प्रास्टाग्लैंडिनों और थ्राम्बाक्सेनों के उत्पादन का शमन करने की क्षमता उसके द्वारा साइक्लोआक्सीजनेज़ (पीटीजीएस) एंजाइम के अपरिवर्तनीय निष्क्रयीकरण के कारण होती है। साइक्लोआक्सीजनेज़ की आवश्यकता प्रास्टाग्लैंडिन और थ्राम्बाक्सेन के संश्लेषण के लिये पड़ती है। पीटीजीएस एंजाइम के सक्रिय स्थान में सेरीन रेजिड्यू से जुड़े एसिटाइल समूह के स्थान पर एस्पिरिन एसिटाइलेटिंग एजेंट का काम करता है। यह बात एस्पिरिन को अन्य एनएसएआईडियों (जैसे डाइक्लोफेनेक और इबुप्रोफेन) से भिन्न करती है, जो कि परिवर्तनीय अवरोधक होते हैं।
कम मात्रा में दीर्घकालिक एस्पिरिन का प्रयोग प्लेटलेटों में थ्रामबाक्सेन ए2 के उत्पादन को अपरिवर्तनीय रूप से रोक देता है, जिससे प्लेटलेटों की जमावट पर अवरोधक प्रभाव होता है। एस्पिरिन का यह स्कंदन विरोधी गुण उसे हृदयाघात की घटनाओं को कम करने में उपयोगी बनाता है। प्रतिदिन 40 मिग्रा एस्पिरिन, प्रास्टाग्लैंडिन I2 के संश्लेषण को प्रभावित किये बिना, अधिकतम थ्राम्बाक्सेन ए2 की उत्पत्ति के एक बड़े अनुपात को अवरूद्ध कर सकती है। लेकिन इससे अधिक अवरोध के लिये एस्पिरिन की अधिक मात्रा की आवश्यकता होती है।
प्रास्टाग्लैंडिन शरीर में बनने वाले स्थानिक हारमोन होते हैं और उनके शरीर में विभिन्न प्रभाव होते हैं, जिनमें मस्तिश्क को दर्द की सूचना भेजना, हाइपोथैलेमिक थर्मोस्टैट का माडुलेशन और शोथ शामिल हैं। थ्राम्बाक्सेनों का कार्य प्लेटलेटों की जमावट करना होता है जिससे रक्त के थक्के बनते हैं। हृदयाघात प्राथमिक रूप से रक्त के थक्कों के कारण होते हैं और हृदयाघात के प्रभावी मेडिकल उपचार के लिये कम खुराक में एस्पिरिन उपयोगी होती है। इसका मुख्य दुष्प्रभाव यह है कि चूंकि रक्त के जमने की क्षमता कम हो जाती है, इसलिये एस्पिरिन के प्रयोग से अत्यधिक रक्त स्राव हो सकता है।
पीटीजीएस1 (काक्स-1) और पीटीजीएस2 (काक्स-2) अवरोध
कम से कम दो भिन्न प्रकार के साइक्लाक्सीजिनेज़ होते हैं – पीटीजीएस1 और पीटीजीएस2. एस्पिरिन अपरिवर्तनीय रूप से पीटीजीएस1 का अवरोध करती है और पीटीजीएस2 की एंजाइमेटिक गतिविधि को संशोधित करती है। सामान्यतः पीटीजीएस2 प्रास्टेनाइडों का उत्पादन करता है, जो अधिकांशतः शोथप्रेरक होते हैं। एस्पिरिन द्वारा संशोधित पीटीजीएस2 लाइपाक्सिनों का उत्पादन करता है, जो अधिकांशतः शोथविरोधी होते हैं। आमाशयंत्रीय दुष्प्रभावों को कम करने के उद्देश्य से पीटीजीएस2 सेलेक्टिव अवरोधक नामक नई एनएसएआईडी दवाओं का विकास किया गया है जो केवल पीटीजीएस2 का अवरोध करती हैं।
लेकिन, वयाक्स जैसे अनेक नए को हाल ही में वापस ले लिया गया है क्यौंकि ऐसे सबूत मिले हैं कि पीटीजीएस2 अवरोधक हृदयाघात के खतरे को बढ़ाते हैं। यह कहा गया है कि शरीर की महीन रक्तनलिकाओं की भीतरी पर्तों में मौजूद एंडोथीलियल कोशिकाएं पीटीजीएस2 उत्पन्न करती हैं और विशेष रूप से पीटीजीएस2 का अवरोध करने से प्रास्टाग्लैंडिन के (विशेषकर पीजीआई2, प्रास्टासाइक्लिन) उत्पादन का थ्राम्बाक्सेन के मुकाबले डाउनरेगुलेशन हो जाता है, क्यौंकि प्लेटलेटों में पीटीजीएस1 अप्रभावित रहते हैं। इससे, पीजीआई2 का रक्षात्मक स्कंदनविरोधी असर हट जाता है, जिससे थ्राम्बस और उसके साथ हृदयाघातों और अन्य रक्तप्रवाह की समस्याओं का खतरा बढ़ जाता है। चूंकि प्लेटलेटों में डीएनए नहीं होता है, वे एक बार एस्पिरिन द्वारा एंजाइम को अपरिवर्तनीय रूप से अवरूद्ध कर देने के बाद नए पीटीजीएस का संश्लेषण नहीं कर सकते, जो कि एस्पिरिन की परिवर्तनीय अवरोधकों की तुलना में महत्वपूर्ण भिन्नता है।
अतिरिक्त क्रियाविधियां
एस्पिरिन की कम से कम तीन अतिरिक्त क्रियाविधियां दर्शाई गई हैं। यह भीतरी कला शून्य से प्रोटान वाहक के रूप में माइट्रोकांड्रियल मैट्रिक्स, जहां यह एक बार फिर आयनीकृत होकर प्रोटान देती है, में वापस प्रसारित होकर, कार्टीलेज (और हिपैटिक) के माइटोकांड्रिया में आक्सीकारक फास्फारिलेशन को वियुगलीकृत करती है। संक्षेप में एस्पिरिन प्रोटानों को बफर करके संवाहन करती है। जब एल्पिरिन की बड़ी मात्राएं दी जाती हैं, तो इलेक्ट्रान ट्रांसपोर्ट चेन द्वारा ऊष्मा मुक्त किये जाने से एस्पिरिन वास्तव में ज्वर उत्पन्न करती है, जबकि कम खुराकों में एस्पिरिन बुखार कम करती है। इसके अलावा एस्पिरिन शरीर में एनओ-मूलों के निर्माण को बढावा देती है, जिन्हें चूहों में शोथ कम करने की स्वतंत्र कार्य़विधि के रूप में दर्शाया गया है। यह श्वेत रक्तकणों को आपस में चिपकने से रोकता है, जो संक्रमण के प्रति रक्षात्मक प्रतिक्रिया में महत्वपूर्ण कदम है। अभी यह सिद्ध करने के लिये पर्याप्त सबूत उपलब्ध नहीं हैं कि एस्पिरिन संक्रमण से लड़ने में मदद करती है। हाल में प्राप्त जानकारी के अनुसार एस्पिरिन और उसके यौगिक संकेतों को NF-κB के जरिये माड्युलेट करते हैं। NF-κB एक ट्रांसक्रिप्शन फैक्टर काम्प्लेक्स है जो शोथ सहित कई जैविक प्रक्रियाओं में केन्द्रीय भूमिका निभाता है।
हाइपोथैलेमिक-पिट्यूटरी-एड्रीनल गतिविधि पर प्रभाव
एस्पिरिन हाइपोथैलेमिक-पिट्यूटरी-एड्रीनल धुरी द्वारा एसीटीएच और कार्टीसाल का स्राव करने के बाद वैसोप्रैसिन के प्रभावों को कम और नैलोक्सोन के प्रभावों को बढ़ाती है। यह कहा गया है कि ऐसा अंतर्जनित प्रास्टाग्लैंडिनों और एचपीए धुरी को नियंत्रित करने में उनकी भूमिका के बीच एक अंतर्क्रिया के माध्यम से होता है।
फार्मेकोकाइनेटिक्स
सैलिसिलिक एसिड एक हल्का अम्ल है और मुंह से लेने के बाद इसकी बहुत कम मात्रा का आमाशय में आयनीकरण होता है। एसिटाइल सैलिसिलिक एसिड आमाशय की अम्लीय दशा में बहुत कम घुलनशील होता है, जिससे बड़ी खुराकों के अवशोषण में 8 से 24 घंटों की देर हो सकती है। छोटी आंत के बढ़े हुए पीएच के अलावा, अधिक सतही क्षेत्रफल के कारण एस्पिरिन वहां तेजी से अवशोषित होती है, जिससे सैलिसिलेट अधिक मात्रा में घुलते हैं। घुलनशीलता के वजह से ही अधिक मात्रा में लिये जाने पर एस्पिरिन का अवशोषण बहुत धीमी गति से होता है और प्लाज्मा में इसकी सांद्रताएं इसके सेवन के बाद 24 घंटों तक बढ़ती रह सकती हैं।
रक्त में सैलिसिलेट का लगभग 50-80% प्रोटीन से जुड़ा होता है जबकि बाकी मात्रा सक्रिय, आयनीकृत स्थिति में होती है। प्रोटीन से बंधन सांद्रता पर निर्भर होता है। बंधन के स्थानों के संतृप्त हो जाने पर अधिक मुक्त सैलिसिलेट की उपलब्धि और विषाक्तता में वृद्घि हो जाती है। वितरण का आयतन 0.1 से 0.2 ली/किग्रा होता है। एसिडोसिस में सैलिसिलेटों के ऊतकों में अधिक प्रवेश के कारण वितरण का आयतन बढ़ जाता है।
सैलिसिलिक एसिड की उपचार के लिये दी गई खुराक के 80% भाग का यकृत में चयापचय होता है। ग्लाइसिन से संय़ुक्त होकर सैलिसिलूरिक एसिड बनता है और ग्लूकुरॉनिक एसिड से संयुक्त होकर सैलिसाइल एसिल और फिनालिक ग्लकूरोनाइड बनते हैं। इन चयापचयी मार्गों की सीमित क्षमता ही होती है। सैलिसिलिक एसिड की लघु मात्राएं हाइड्राक्सिलित होकर जेंटिसिक एसिड बनाती हैं। सैलिसिलेट की बड़ी मात्राओं के साथ गतिकी प्रथम स्थान से शून्य स्थान को विस्थापित हो जाती है, क्यौंकि चयापचयी मार्ग संतृप्त हो जाते हैं और गुर्दों से निकास का महत्व बढ़ने लगता है।
सैलिसिलेट गुर्दों द्वारा मुख्यतः सैलिसिलूरिक एसिड (75%), मुक्त सैलिसिलिक एसिड (10%), सैलिसिलिक फिनॉल (10%) और एसाइल ग्लूकुरोनाइडों (5%) व जेनटिसिक एसिड (< 1%) के रूप में निष्कासित होते हैं। लघु मात्रा में लेने पर (वयस्क में 250मिग्रा से कम) सभी मार्ग पहले दर्जे की गतिकी द्वारा चलते हैं और निकासीय अर्धजीवन करीब 2 से 4.5 घंटे होता है। सैलिसिलेटों की बड़ी मात्राओं (4 ग्राम से अधिक) के लेने पर अर्धजीवन काफी लंबा (15-30 घंटे) हो जाता है क्यौंकि सैलिसिलूरिक एसिड और सैलिसिल फिनॉलिक ग्लूकुरोनाइड के बनने से संबंधित जैवपरिवर्तन मार्ग संतृप्त हो जाते हैं। चयापचयी मार्गों के संतृप्त होने पर सैलिसिलिक एसिड का गुर्दों द्वारा निकास अधिक महत्वपूर्ण हो जाता है क्यौंकि यह मूत्र के पीएच के प्रति अत्यंत संवेदनशील होता है। मूत्र के पीएच के 5 से बढ़ कर 8 होने पर गुर्दे से निकास में 10 से 20 गुना वृद्धि हो जाती है। मूत्र के क्षारीकरण में सैलिसिलेट निकास के इस पहलू का लाभ उठाया जाता है।
अंतर्क्रियाएं
यह ज्ञात है कि एस्पिरिन अन्य औषधियों के साथ अंतर्क्रिया करती है। उदा.एसिटाजोलामाइड और अमोनियम क्लोराइड सैलिसिलेटों के नशीले प्रभावों को बढ़ाते हैं और अल्कोहल भी इस प्रकार की दवाओं के साथ होने वाले जठरांत्रिय रक्तस्राव को बढ़ाता है। एस्पिरिन रक्त में अनेक दवाओं को उनके बंधक स्थानों से विस्थापित करती है, जिनमें मधुमेह विरोधी दवाएं टोलबुटामाइड और क्लोरप्रोपामाइड, इम्यूनोसप्रेसेंट मेथोट्रेक्सेट, फेनिटॉइन, प्रोबेनेसिड, वैल्प्रोइक एसिड (वैल्प्रोएट चयापचय के महत्वपूर्ण भाग, बीटा आक्सीकरण में अवरोध भी) और सभी नानस्टीराटडल शोथविरोधी दवाएं शामिल हैं। कार्टिकोस्टीरायड भी एस्पिरिन की सांद्रता को कम कर सकते हैं। स्पाइरोनोलैक्टोन की औषधिक गतिविधि को भी एस्पिरिन लेकर कम किया जा सकता है और गुर्दों से स्राव के लिये एस्पिरिन पेनिसिलिन जी से स्पर्धा करती है। एस्पिरिन विटामिन सी के अवशोषण में भी बाधा डालती है।
पशुओं के उपचार में उपयोगिता
पशु औषधिशास्त्र में एस्पिरिन का प्रयोग, प्राथमिक रूप से कुत्तों में दर्द और जोड़ों के शोथ के उपचार के लिये किया जाता है, हालांकि इसके लिये इसकी सलाह अकसर नहीं दी जाती है, क्यौंकि इन पशुओं के लिये कम दुष्प्रभावों वाली नई दवाएं उपलब्ध हैं। उदाहरण के लिये, कुत्तों में सैलिसिलेटों से संबंधित जठरांत्रिय दुष्प्रभाव विशेष तौर पर होते हैं। घोड़ों को भी दर्द से राहत के लिये एस्पिरिन दी जाती है, हालांकि इसके थोड़े समय तक ही रहने वाले दर्दशामक असर के कारण आम तौर पर इसकी सलाह नहीं दी जाती है। घोड़े भी जठरांत्रिय दुष्प्रभावों के प्रति काफी संवेदनशील होते हैं। फिर भी, अधिकांशतः लैमिनाइटिस के मामलों में, स्कंदनविरोधी के रूप में इसका प्रयोग लाभदायक साबित हुआ है। पशुओं में एस्पिरिन का प्रयोग पशुचिकित्सक के निरीक्षण में ही करना चाहिये। एस्पिरिन बिल्लियों को कभी नहीं देना चाहिये क्यौंकि उनमें ग्लुकुरोनाइड कांजुगेट बनाने की क्षमता नहीं होती, जिससे एस्पिरिन के विषाक्त होने की संभावना बढ़ जाती है। विषाक्तता को खुराकों के बीच अधिक समयांतर रख कर कम किया जा सकता है।
रसायन शास्त्र
एस्पिरिन सैलिसिलिक एसिड से प्राप्त एक एसिटाइल यौगिक है जो एक सफेद, क्रिस्टल जैसा, हल्का अम्लीय पदार्थ है जिसका गलनांक 135 C होता है। एसिटाइल सैलिसिलिक एसिड अमोनियम एसीटेट या क्षारीय धातुओं के एसीटेटों, कार्बोनेटों, सिट्रेटों या हाइड्राक्साइडों के घोलों में तेजी से विघटित होता है। एसिटाइल सैलिसिलिक एसिड शुष्क हवा में स्थिर रहता है, लेकिन आर्द्रता से संयोग में आने पर धीरे से ङाइड्रोलाइज़ होकर एसिटिक और सैलिसिलिक एसिडों में बदल जाता है। क्षारों के साथ घोलों में, हाइड्रोलिसिस तेजी से होती है और इससे प्राप्त साफ घोल पूरी तरह से एसीटेट और सैलिसिलेट युक्त हो सकते हैं।
संश्लेषण
एस्पिरिन के संश्लेषण को एस्टरीकरण प्रतिक्रिया के ऱूप में वर्गीकृत किया गया है। सैलिसिलिक एसिड में एक अम्लीय यौगिक, एसिटिक एनहाइड्राइड को डाल कर एक रसायनिक प्रतिक्रिया की जाती है जिससे सैलिसिलिक एसिड का हाइड्रक्सिल समूह एसिटाइल समूह (R-OH → R-OCOCH3) में परिवर्तित हो जाता है। इस प्रक्रिया से एस्पिरिन और एसिटिक एसिड प्राप्त होते हैं जिसे इस प्रतिक्रिया का उप-उत्पाद माना जाता है। सल्फूरिक एसिड (और कभी-कभी फास्फोरिक एसिड) की लघु मात्राएं लगभग हमेशा उत्प्रेरक के रूप में प्रयोग की जाती हैं। यह विधि आम तौर पर स्नातक शिक्षा प्रयोगशालाओं में काम में लाई जाती है।
एस्पिरिन की उच्च सांद्रता वाले फार्मूलों से सिरके जैसी गंध आती है। ऐसा इसलिये होता है क्यौंकि एस्पिरिन आर्द्र दशाओं में हाइड्रोलाइज़ होकर विघटित हो सकती है, जिससे सैलिसिलिक एसिड और एसिटिक एसिड प्राप्त होते हैं।
एसिटाइलसैलिसिलिक एसिड का अम्सीय विघटन कांस्टैंट (pKa) 3.5 है25 C.
बहुरूपता
बहुरूपकता, या किसी पदार्थ की एक से अधिक क्रिस्टल रचना बनाने की क्षमता औषधिक तत्वों के विकास में महत्वपूर्ण होती है। अनेक दवाइयों को केवल एक क्रिस्टल रूप या बहुरूपक के लिये नियंत्रक अनुमति मिल रही है। काफी समय तक एस्पिरिन की केवल एक क्रिस्टल रचना की जानकारी थी, हालांकि 1960 के दशक से ऐसे संकेत थे कि एस्पिरिन का एक दूसरा क्रिस्टेलाइन रूप हो सकता है। दूसरे क्रिस्टेलाइन रूप की खोज 2005 में विश्वेश्वर और सहकर्मियों ने की और बाँड व अन्य ने महीन रचनात्मक ब्यौरे प्रस्तुत किये। गर्म एसिटोनाइट्राइल से एस्पिरिन और लेविटिरासिटाम के सह-क्रिस्टलीकरण के प्रयत्न द्वारा एक ने क्रिस्टल प्रकार की प्राप्ति हुई। प्रकार II केवल 100 के पर ही स्थिर होता है और ऐम्बिएंट तापमान पर वापस प्रकार I में बदल जाता है। प्रकार I में दो सैलिसिलिक अणु कार्बोनिल हाइड्रोजन बांडों को (अम्लीय) मिथाइल प्रोटॉन के साथ एसिटाइल समूहों द्वारा सेट्रोसिम्मिट्रिक डाइमरों का निर्माण करते हैं और नए प्रकार II में, प्रत्येक सैलिसिलिक अणु एक की जगह दो पड़ोसी अणुओं से समान हाइड्रोजन बाँडों का निर्माण करता है। कार्बोजाइलिक एसिड समूहों द्वारा बनाए गए हाइड्रोजन बांडों के संबंध में दो बहुरूपक एक समान डाइमर रचनाओं का निर्माण करते हैं।
बाहरी कड़ियाँ
कड़ी शीर्षक
भाकूडा मल्ला, भिकियासैण तहसील
भाकूडा मल्ला, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सुसाइड स्क़्वाड (फ़िल्म)
सुसाइड स्क़्वाड (अंग्रेजी; Suicide Squad) वर्ष २०१६ की अमेरिकी सुपरहीरो फ़िल्म है जो डीसी काॅमिक्स के खलनायकों के दल पर रखे समान नाम पर ही आधारित है। डीसी के विस्तृत सृष्टि की यह बतौर तीसरा संस्करण है, वहीं फ़िल्म का लेखन और निर्देशन डेविड ऐयेर द्वारा किया गया है, तथा फ़िल्म में कई नामी अदाकारों जैसे विल स्मिथ, जैरेड लेटो, मार्गो रॉबी, जाॅयल किनामैन, वियोला डेविस, जय काॅर्टनी, जय हेर्नैन्डेज़, एडेवैल एकिनुये-एगबैज, इके बारिनहाॅल्तज़, स्काॅट इस्टवुड एवं कारा डेलेविंग्ने आदि को शामिल किया गया है। फ़िल्म सुसाइड सक़्वाड की कहानी अनुसार, एक खुफिया सरकारी एजेंसी की प्रमुख एमाण्डा वैलेर के नेतृत्व में कुछ कैदी सुपरविलेनों को एक घातक व खतरनाक अभियान के लिए बहाल करती है और एक भयानक आशंका से दुनिया बचाई जाती है, जो बतौर उनको सजा सुनाए जाने बदले यह अवसर मिलता है। फरवरी २००९ से ही, सुसाइड सक्वाड के विकास का काम वाॅर्नर ब्राॅस. पिक्चर्स जारी कर चुकी थी। ऐयेर को भी सितंबर २०१४ में फ़िल्म लेखन और निर्देशन के लिए नियुक्त कर लिया गया, तथा अक्टूबर से, कास्टिंग प्रक्रिया आरंभ की गई। प्रमुख फोटोग्राफी की शुरुआत अप्रैल १३, २०१५ में, टोरांटो, ऑन्टैरियो, कनाडा से हुई जिसमें अतिरिक्त फ़िल्मांकन के लिए शिकागो, इलिनोइस को चुना गया और अगस्त में जाकर समाप्त किया गया।
सुसाइड सक़्वाड का प्रिमियर न्यू याॅर्क सिटी में अगस्त १, २०१६, को किया गया और अगस्त ५, २०१६ को थियटरों, में 2डी, 3डी तथा आईमैक्स 3डी में प्रदर्शित किया गया। फ़िल्म ने $२६७ करोड़ से ज्यादा का व्यवसाय भी किया। फ़िल्म के प्रतिक्रिया पर समीक्षकों ने काफी नकारात्मकता राय दी, जहाँ आलोचकों ने फ़िल्म का निर्देशन व संपादन काफी अव्यवस्थित लगा, पटकथा में भी गड़बड़ी देखी गई, और पात्रों के विस्तार में भी बारीकी नहीं रखी गई, हालाँकि अभिनय प्रदर्शन एवं वर्धित हास्य को लेकर पिछली डीसी के विस्तृत सृष्टि की फ़िल्मों में काफी सराहनीय प्रशंसा की गई।
फ़िल्मांकन
फ़िल्मांकन का आरंभ अप्रैल १३, २०१५ से किया गया।[54][55] वहीं इस अप्रैल २६ व २७ को, फ़िल्मांकन के लिए द हाई स्टीकहाउस की जगह को रखा गया।[56] फ़िल्म में मौजूद "बर्फिले तूफान" वाले दृश्य को अप्रैल २९ में एडलैयडी सेंट. और चिंग लैन में फ़िल्माया गया।[57] मई ५ को, कुछ विशाल दृश्यों के लिए टोरांटो के डाउनटाउन बाद योन्गे और ड्युनडास सक्वाएर में भी फ़िल्मांकन किया गया। वहीं रात को फ़िल्मांकन दरम्यान कुछ निजी वजहों कई सड़क चिन्हों को हटाया गया था।[58] प्रमुख फोटोग्राफी को अगस्त २०१५ में लपेटते हुए आखिर में शिकागो स्थित इलिनोइस में भी अतिरिक्त फ़िल्मांकन किया गया।[59][60] ऐयेर जून २४, २०१६ तक फ़िल्मांकन पूर्ण होने तक पुष्टि कर चुके थे।[61] और इसकी पुष्टि ज़ैक स्नायडर ने द फ्लैश के दृश्य को फ़िल्मांकन करने बाद ही किया। [62]
सिक्विल
मार्च २०१६ में, वाॅर्नर ब्राॅस. द्वारा यह घोषणा हुई वे ऐयेर तथा स्माइथ के साथ आगामी सिक्विल में वापसी करेंगे, जब २०१७ में शूटिंग होगी।[113][114]
राष्ट्रीय वित्तीय प्रबन्धन संस्थान (भारत)
राष्ट्रीय वित्तीय प्रबंधन संस्थान (रा. वि. प्र. सं.), भारत सरकार के वित्त मंत्रालय की एक स्वायत संस्था है। इस संस्था को केंद्रीय मंत्रिमंडल ने मंजूरी दे दी थी। मंत्रालय द्वारा किए गए प्रस्ताव के आधार पर 1993 में इस संस्था को स्थापित किया गया था। केंद्रीय मंत्रिमंडल ने परिकल्पना की थी कि रा. वि. प्र. सं., संघ लोक सेवा आयोग द्वारा नियुक्त अधिकारियों के लिए एक प्रशिक्षण संस्थान के रूप में शुरू होगा जो की वार्षिक सिविल सेवा परीक्षा के माध्यम से संघ लोक सेवा आयोग और विभिन्न वरिष्ठ और शीर्ष प्रबंधन लेखा और वित्त में कार्य करने के लिए जिम्मेदार पदों में सेवाओं के लिए आवंटित भारत सरकार के लिए काम करते हैं।
एच-2ए
एच-२ए (H2A) मित्सुबिशी हेवी इंडस्ट्रीज (MHI) के लिए जापान एयरोस्पेस एक्सप्लोरेशन एजेंसी द्वारा संचालित एक सक्रिय उपभोजित प्रक्षेपण प्रणाली है। तरल ईंधन एच-२ए रॉकेट का इस्तेमाल उपग्रहों को भू-स्थिर कक्षा, चंद्र परिक्रमा अंतरिक्ष यान में लांच में किया गया जाता है। एच-२ए ने पहली उड़ान 2001 में भरी। और फरवरी, 2016 तक यह 30 बार उड़ान भर चुका है।
बहरापन
श्रवण क्षति या श्रवण ह्रास पूर्ण या आंशिक रूप से ध्वनियों को सुनने की शक्ति का ह्रास होने की स्थिति को कहते हैं। यह एक आम बीमारी है। इस रोग में न सिर्फ सुनने की शक्ति कम हो जाती है बल्कि व्यक्ति की सामाजिक व मानसिक परेशानियां भी बढ़ जाती हैं। जब कोई व्यक्ति बोलता है, तो वह ध्वनि तरंगों के द्वारा हवा में एक कंपन पैदा करता है। यह कंपन कान के पर्दे एवं सुनने से संबंधित तीन हड्डियों-मेलियस, इन्कस एवं स्टेपीज के द्वारा आंतरिक कान में पहुंचता है और सुनने की नस द्वारा आंतरिक कान से मस्तिष्क में संप्रेषित होता है। इस कारण ध्वनि का अहसास होता है। यदि किसी कारण से ध्वनि की इन तरंगों में अवरोध पैदा हो जाए, तो बहरापन हो जाएगा।
कारण
अन्य बहरेपन के कई करण हो सकते हैं। इनमें से निम्न प्रमुख हैं:-
लक्षण
बहरेपन के लक्षण छोटे बच्चे के एक वर्ष की आयु से ही लक्षित होते हैं।
कंड्टिव बहरापन
यदि अवरोध कान के पर्दे या सुनने की हड्डियों तक सीमित रहता है तो इसे कन्डक्टिव डेफनेस (बहरेपन का एक प्रकार) कहते हैं। कन्डक्टिव डेफनेस के कारण कान का मैल या फंगस होना, कान का बहना, जिसकी वजह से कान का पर्दा फट जाता है और उसमें छेद हो जाता है, ओटोस्क्रोसिस जिसमें कान की अत्यंत सूक्ष्म हड्डी स्टेपीज और भी सूक्ष्म हो जाती है, जिसके कारण कम्पन्न आन्तरिक कान तक नहीं पहुंचता है, पहुंच सकता हैं। इस तरह का बहरापन सामान्यतया युवाओं में कान बहे बगैर भी हो सकता है। इसके अलावा कान पर जोर से झापड़ मारना, चोट लगना, या तेज ध्वनि के धमाके द्वारा कान का पर्दा फट सकता है। इस स्थिति में कान से खून आ सकता है। कान सुन्न हो जाता है अथवा उसमें सांय-सांय की आवाज आने लगती है। सिर भारी हो जाता है या चक्कर भी आ सकता है।
सेन्सरी न्यूरल बहरापन
यदि अवरोध कान के आंतरिक भाग में या सुनने से संबंधित नस में है, तो इसे सेन्सरी न्यूरल डेफनेस कहते हैं। इसके सामान्य लक्षण में कान से सांय-सांय की आवाज अथवा तरह-तरह की आवाजें आना और कान का भारी होना, कान में दर्द होना, जो मोबाइल फोन के ज्यादा इस्तेमाल से बढ़ सकता है, चक्कर आना, व्यक्तित्व से संबंधित मानसिक परेशानियां आदि होते हैं। सेन्सरी न्यूरल बहरापनके कारण पैदाइशी बहरापन, जो वंशानुगत अथवा पैदा होते समय बच्चे के देर से रोने पर खून में आक्सीजन की कमी के कारण अथवा कान के पूर्णतया विकसित न होने के कारण हो सकता है। इनके अलावा ध्वनि प्रदूषण जैसे तेज आवाज के जेनरेटर, प्रेशर हार्न, वाहनों द्वारा प्रदूषण से भी बहरापन हो सकता है। और अधिक उम्र की वजह से कान में शिथिलता आ जाना, कभी-कभी कान में बहरापन एकदम से आ जाता है। इस स्थिति में शीघ्र ही नाक, कान, गला विशेषज्ञ से सम्पर्क करना चाहिए।
सावधानियाँ
इस मामले में बरती जाने वाली सावधानियां इस प्रकार से हैं:
सन्दर्भ
== बाहरी कड़ियाँ ==
ओत्राण्टो जलसन्धि
स्थिति
एड्रियाटिक सागर एवं इऑनियन सागर के बीच
ब्रेड हैडिन
ब्रेड हैडिन ऑस्ट्रेलिया के पूर्व क्रिकेट खिलाड़ी रहे हैं। वे 2007 और 2011 विश्व कप के दौरान भी ऑस्ट्रेलियाई टीम का हिस्सा थे।
मतली
मतली बेचैनी और बेचैनी की एक व्यापक अनुभूति है, जिसे कभी-कभी उल्टी करने की इच्छा के रूप में माना जाता है। हालांकि यह दर्दनाक नहीं है, लंबे समय तक रहने पर यह दुर्बल करने वाला लक्षण हो सकता है और इसे छाती, पेट, या गले के पिछले हिस्से पर बेचैनी के रूप में वर्णित किया गया है।
इस विषय पर 2011 की एक किताब में मतली की 30 से अधिक परिभाषाएं प्रस्तावित की गई थीं।
मतली एक गैर-विशिष्ट लक्षण है, जिसका अर्थ है कि इसके कई संभावित कारण हैं। मतली के कुछ सामान्य कारण गैस्ट्रोएंटेराइटिस और अन्य गैस्ट्रोइंटेस्टाइनल विकार, फूड पॉइज़निंग, मोशन सिकनेस, चक्कर आना, माइग्रेन, बेहोशी, निम्न रक्त शर्करा और नींद की कमी हैं।  मतली प्रारंभिक गर्भावस्था में कीमोथेरेपी, या मॉर्निंग सिकनेस सहित कई दवाओं का एक साइड इफेक्ट है।  मतली घृणा और अवसाद के कारण भी हो सकती है।
मतली और उल्टी को रोकने और इलाज के लिए ली जाने वाली दवाओं को एंटीमेटिक्स कहा जाता है। अमेरिका में सबसे अधिक निर्धारित एंटीमेटिक्स प्रोमेथाज़िन, मेटोक्लोप्रमाइड और नए ऑनडेंसट्रॉन हैं।  मतली शब्द लैटिन मतली से, ग्रीक ναυσία से - मतली से है, "ναυτία" - नौटिया, मोशन सिकनेस, "बीमार या बेचैनी महसूस करना"।
दोदोमा क्षेत्र
दोदोमा क्षेत्र, तंजानिया के 26 प्रशासनिक क्षेत्रों में से एक क्षेत्र है। इसका कुल क्षेत्रफल 41310 किमी² और जनसंख्या 1698996 है (अगस्त 2002 की जनगणना)। इस क्षेत्र की राजधानी दोदोमा शहर है।
इस क्षेत्र में सेम, बीज, अनाज, मूंगफली, कॉफी, चाय और तंबाकू का उत्पादन होता है। यहाँ मवेशियों को भी पाला और बेचा जाता है।
जिले
यह क्षेत्र 5 प्रशासकीय जिलों में विभाजित है:-
मकनपुर, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
सुजा गाँव, बेगूसराय (बेगूसराय)
सुजा बेगूसराय, बेगूसराय, बिहार स्थित एक गाँव है।
महिन्द्रा एण्ड महिन्द्रा लिमिटेड
महिंद्रा एंड महिंद्रा लिमिटेड (एमएंडएम) एक भारतीय बहुराष्ट्रीय वाहन निर्माता निगम है जिसका मुख्यालय मुंबई में है। इसकी स्थापना 1945 में 'महिंद्रा एंड मुहम्मद' नाम से हुई थी जो बाद में बदलकर 'महिंद्रा एंड महिंद्रा' कर दिया गया। महिंद्रा एंड महिंद्रा लिमिटेड, महिंद्रा समूह का एक भाग है। यह भारत में उत्पादन के हिसाब से सबसे बड़े वाहन निर्माताओं में से एक है।  इसकी सहायक कम्पनी महिंद्रा ट्रैक्टर्स मात्रा के हिसाब से दुनिया में ट्रैक्टर की सबसे बड़ी निर्माता है। 2018 में फॉर्च्यून इंडिया 500 द्वारा भारत में शीर्ष कंपनियों की सूची में इसे 17वां स्थान दिया गया। भारतीय बाजार में इसके प्रमुख प्रतिस्पर्धियों में मारुति सुजुकी और टाटा मोटर्स शामिल हैं।
इतिहास
महिंद्रा एंड महिंद्रा की स्थापना 2 अक्टूबर 1945 को लुधियाना में महिंद्रा एंड मुहम्मद के रूप में भाइयों कैलाश चंद्र महिंद्रा और जगदीश चंद्र महिंद्रा द्वारा मलिक गुलाम मुहम्मद(1895-1956) के साथ की गई थी। आनंद महिंद्रा, महिंद्रा समूह के वर्तमान अध्यक्ष, जगदीश चंद्र महिंद्रा के पोते हैं। भारत के स्वतंत्रता दिवस (भारत) और पाकिस्तान के गठन के बाद, मुहम्मद पाकिस्तान चले गए। उन्होंने पाकिस्तानी नागरिकता हासिल की और पहले पाकिस्तान के वित्त मंत्री बने।  उन्होंने 1951 से 1956 तक पाकिस्तान के गवर्नर-जनरल के रूप में कार्य किया।
भगिनी निवेदिता
भगिनी निवेदिता (१८६७-१९११) का मूल नाम 'मार्गरेट एलिजाबेथ नोबल' था। वे एक अंग्रेज-आइरिश सामाजिक कार्यकर्ता, लेखक, शिक्षक एवं स्वामी विवेकानन्द की शिष्या थीं।
जीवनकाल
1884 में उन्होंने शिक्षिका के रूप में नौकरी की, और अध्यापन कार्य करने लगी। 1892 में विम्बल्डन में ‘रस्किन स्कुल’ नाम से स्कूल की स्थापना की। वहाँ नये प्रकार की शिक्षा मिलती थी। 1895 में स्वामी विवेकानंद इंग्लैंड गये तब उनके चिंतन से और नये जमाने के लिये बहुत उपयुक्त ऐसे विचारों से भरे व्याख्यान से मार्गरेट नोबल प्रभावित हुयी। 28 जनवरी 1898 को मार्गरेट नोबल भारत आयी। बाद में 25 मार्च 1898 को स्वामी विवेकानंद ने उनको विधि के साथ ‘ब्रम्हचारिणी’ व्रत की दीक्षा देकर उनका नाम ‘निवेदिता’ रखा। और वो आगे चल के मार्गारेट नोबल इन्होंने सच कर दिखाया। इसी साल कोलकाता मे ‘निवेदिता बालिका विद्यालय’ की स्थापना उन्होंने की। 1899 में कोलकाता में आये प्लेग रोग की महामारी में उन्होंने खुद की जान जोखिम में डालकर मरीजों की सेवा की। रामकृष्ण मिशन को मदद दिलाने के लिये उन्होंने इंग्लैंड, फ्रान्स, अमेरिका आदि देशों की यात्रा की। 1902 में पुणे जाकर देश के लिये शहादत किये हुवे चाफेकर बंधु के माता के चरण स्पर्श कर उनके कदमों की धूल उन्होंने अपने सिर पर लगाई। 1905 को बनारस में हुवे राष्ट्रीय कांग्रेस के अधिवेशन में उन्होंने हिस्सा लिया।
मृत्यु
13 अक्टूबर 1911 को दार्जिलिंग (पं. बंगाल) में उनका स्वर्गवास हुवा।
परिचय एवं जीवनी
मार्गरेट एलिजाबेथ नोबेल का जन्म 28 अक्टूबर 1867 को आयरलैंड में हुआ था। प्रारंभिक जीवन में उन्होंने कला और संगीत का अच्छा ज्ञान हासिल किया। नोबेल ने पेशे के रूप में शिक्षा क्षेत्र को अपनाया। नोबेल के जीवन में निर्णायक मोड़ 1895 में उस समय आया जब लंदन में उनकी स्वामी विवेकानंद से मुलाकात हुई। स्वामी विवेकानंद के उदात्त दृष्टिकोण, वीरोचित व्यवहार और स्नेहाकर्षण ने निवेदिता के मन में यह बात पूरी तरह बिठा दी कि भारत ही उनकी वास्तविक कर्मभूमि है। इसके तीन साल बाद वह भारत आ गईं और भगिनी निवेदिता के नाम से पहचानी गईं।
स्वामी विवेकानंद ने नोबेल को 25 मार्च 1898 को दीक्षा देकर मानव मात्र के प्रति भगवान बुद्ध के करुणा के पथ पर चलने की प्रेरणा दी। दीक्षा देते हुए स्वामी विवेकानंद ने अपने प्रेरणाप्रद शब्दों में उनसे कहा- जाओ और उस महान व्यक्ति का अनुसरण करो जिसने 500 बार जन्म लेकर अपना जीवन लोककल्याण के लिए समर्पित किया और फिर बुद्धत्व प्राप्त किया। दीक्षा के समय स्वामी विवेकानंद ने उन्हें नया नाम निवेदिता दिया और बाद में वह पूरे देश में इसी नाम से विख्यात हुईं। भगिनी निवेदिता कुछ समय अपने गुरु स्वामी विवेकानंद के साथ भारत भ्रमण करने के बाद अंतत: कलकत्ता में बस गईं। अपने गुरु की प्रेरणा से उन्होंने कलकत्ता में लड़कियों के लिए स्कूल खोला। निवेदिता स्कूल का उद्घाटन रामकृष्ण परमहंस की जीवनसंगिनी मां शारदा ने किया था। मां शारदा ने सदैव भगिनी निवेदिता को अपनी पुत्री की तरह स्नेह दिया और बालिका शिक्षा के उनके प्रयासों को हमेशा प्रोत्साहित किया। बनारस हिन्दू विश्वविद्यालय में बांग्ला विभाग के पूर्व अध्यक्ष अमरनाथ गांगुली ने कहा कि मार्गरेट नोबेल को स्वामी विवेकानंद ने निवेदिता नाम दिया था। इसके दो अर्थ हो सकते हैं एक तो ऐसी महिला जिसने अपने गुरु के चरणों में अपना जीवन अर्पित कर दिया, जबकि दूसरा अर्थ निवेदिता पर ज्यादा सही बैठता है कि एक ऐसी महिला जिन्होंने स्त्री शिक्षा के लिए अपना जीवन अर्पित कर दिया।
गांगुली ने कहा कि सिस्टर निवेदिता में एक आग थी और स्वामी विवेकानंद ने उस आग को पहचाना। निवेदिता अपने गुरु की प्रेरणा से स्त्री शिक्षा के क्षेत्र में उस समय उतरीं जब समाज के संभ्रांत लोग भी अपनी लड़कियों को स्कूल भेजना पसंद नहीं करते थे। ऐसे समाज में स्त्री शिक्षा को बढ़ावा देना निवेदिता जैसी जीवट महिला के प्रयासों से ही संभव हो सका। कलकत्ता प्रवास के दौरान भगिनी निवेदिता के संपर्क में उस दौर के सभी प्रमुख लोग आये। उनके साथ संपर्क रखने वाले प्रमुख लोगों में गुरुदेव रवीन्द्रनाथ टैगोर, वैज्ञानिक जगदीश चन्द्र बसु, शिल्पकार हैमेल तथा अवनीन्द्रनाथ ठाकुर और चित्रकार नंदलाल बोस शामिल हैं। उन्होंने रमेशचन्द्र दत्त और यदुनाथ सरकार को भारतीय नजरिए से इतिहास लिखने की प्रेरणा दी। गांगुली ने सिस्टर निवेदिता के देशप्रेम की चर्चा करते हुए कहा कि आयरिश होने के कारण स्वतंत्रता प्रेम उनके रक्त में था। ऐसे में यह बेहद स्वाभाविक था कि उन्होंने भारत में स्वतंत्रता सेनानियों और क्रांतिकारियों का समर्थन किया और उन्हें सहयोग दिया। भारत प्रेमी भगिनी निवेदिता दुर्गापूजा की छुट्टियों में भ्रमण के लिए दार्जीलिंग गई थीं। लेकिन वहां उनका स्वास्थ्य बिगड़ गया और अंत में 13 अक्टूबर 1911 को 44 साल की उम्र में उनका निधन हो गया। दार्जीलिंग में ही हिन्दू रीति से उनका अन्तिम संस्कार किया गया। कोलकाता और हावड़ा को जोड़ने वाले हुगली नदी पर बने एक सेतु का नाम 'निवेदिता सेतु' रखा गया है।
ग्रन्थावली
A newly annotated edition of The Ancient Abbey of Ajanta, that was serialized in The Modern Review during 1910 and 1911, has recently been published by Lalmati, Kolkata, with annotations, additions and photographs by Prasenjit Dasgupta and Soumen Paul
पनियाली, हल्द्वानी तहसील
पनियाली, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
संकर बीज
कृषि के सन्दर्भ में संकर बीज (hybrid seed) वे बीज कहलाते हैं जो दो या अधिक पौधों के संकरण (क्रास पालीनेशन) द्वारा उत्पन्न होते हैं। संकरण की प्रक्रिया अत्यंत नियंत्रित व विशिष्ट होती है।
भवानीमंडी
भवानीमंडी (Bhawani Mandi) भारत के राजस्थान राज्य के झालावाड़ ज़िले में स्थित एक नगर है।
इन्हें भी देखें
भवानी मंडी, दिल्ली मुंबई रेलमार्ग पर स्तिथि एक प्रमुख व्यापारिक नगर है, जिसकी स्थापना झालावाड़ के राजा भवानी सिंह जी द्वारा करवाई गई, पूर्व में ये नगर तिजारत मंडी के नाम से जाना जाता था, परन्तु कालांतर में इसका नाम बदल कर भवानी मंडी किया गया। ये नगर भारत में संतरे कि प्रमुख मंडियों में दूसरे स्थान पर आता है। यहां कृषि उपज मंडी भी है जहां आसपास के क्षेत्र के किसान अपनी उपज बेचने आते हैं। ये नगर डग विधानसभा क्षेत्र के अंतर्गत आता है। यह नगर दो राज्यो की सीमाओ के बीच बसा हुवा है एक तरफ राजस्थान तो दूसरी तरफ मध्यप्रदेश की सीमा लगती है जहाँ रेलवे स्टेशन का आधा भाग राजस्थान की सीमा में लगता हे तो वही आधा भाग मध्यप्रदेश की सीमा में आता है रेलवे टिकट काटने वाला मध्यप्रदेश की सीमा में बैठकर टिकट बनाता हे तो वही टिकट लेने वाला यात्री राजस्थान की सीमा में खड़ा होकर टिकट लेता है शहर में राजस्थान टेक्सटाइल मिल्स है जहाँ धागे का उत्पादन होता है जिसे देश विदेश में एक्सपोर्ट किया जाता है शहर से 18 किलोमीटर दूर माँ दुधा खेड़ी माताजी का प्रसिद्ध मंदिर है जहाँ दूर दूर से दर्शन करने लोग आते है
माइकल क्रेमर
माइकल रॉबर्ट क्रेमर (Michael Robert Kremer; जन्म 12 नवंबर, 1964) एक अमेरिकी विकास अर्थशास्त्री हैं, जो हार्वर्ड विश्वविद्यालय में गेट्स प्रोफेसर ऑफ डेवलपिंग सोसाइटीज हैं। 2019 में उन्हें अभिजीत बनर्जी और एस्तेर डुफ्लो के साथ संयुक्त रूप से अर्थशास्त्र में नोबेल मेमोरियल पुरस्कार से सम्मानित किया गया। यह पुरस्कार उन्हें "वैश्विक गरीबी को कम करने के लिए उनके प्रयोगात्मक दृष्टिकोण के लिए" मिला।
क्रेमर अमेरिका के प्रसिद्ध अर्थशास्त्री हैं हार्वर्ड विश्वविद्यालय से इन्होंने डाक्टरेट की उपाधि प्राप्त की, यही पर ये विकासशील समाज के प्रोफेसर बने 55वर्षीय माइकल ने विकासशील देशों से सम्बन्धित ज्वलंत मुद्दे जैसे स्वास्थ्य, जल ,गरीबी कृषि आदि पर अनेक शोध किये।
मकरंदपुर, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
रावुरी भारद्वाज
रावुरी भारद्वाज (1927 – 18 अक्टूबर 2013) ज्ञानपीठ पुरस्कार विजेता तेलुगू उपन्यासकार, लघु-कथा लेखक, कवि एवं समीक्षक थे। उन्होंने 37 लघु कथाएँ, सत्रह उपन्यास, चार नाटक एवं पाँच रेडियो रूपान्तरण लिखे।
रावुरी ने १८ अक्टूबर २०१३ को हैदराबाद के बंजारा हिल्स अस्पताल की देखरेख में अन्तिम साँसे ली।
कठोरीकरण
कठोरीकरण  या कठोरण (हार्डेनिंग) एक विधि है जिस से किसीभी नर्म पदार्थ, आमतौर पर धातु, को कठोर बना दिया जाता है। यह पूरी प्रक्रिया कठोरीकरण कहलाती हैं।
मिश्र धातुओं के लिए तापोपचार की प्रक्रिया से कठोरीकरण किया जाता है। इस क्रिया से पूर्ण धातु कठोर बनता है जिस कारण प्लास्टिक विरूपण के लिए वो प्रतिरोध प्रदान करता है। कई बार सिर्फ़ सतह का कठोरीकरण भी किया जाता है; जैसे कि लकडी का या प्राकृतिक तरीके से पत्थरोंका।
तार्किक वस्तुनिष्ठावाद
तार्किक प्रत्यक्षवाद (या तार्किक वस्तुनिष्ठावाद या तार्किक भाववाद / logical positivism) ह्यूम के अनुभववाद, कॉन्त के वस्तुनिष्ठावाद तथा ह्वाइटहेड रसेल के तार्किक विश्लेषण का विचित्र सम्मिश्रण है। विज्ञानों को निरापद आधारप्रदान तथा अतींद्रिय तत्वविज्ञान की निरर्थकता के युगल उद्देश्यों की पूर्ति के हेतु वह भाषा के तार्किक विश्लेषण की विधि अपनाता है। सत्यापन की प्रक्रिया को ही किसी प्रस्तावना का अर्थ मानकर तार्किक वस्तुनिष्ठावादी परंपरागत दार्शनिक प्रश्नों को निरर्थक मानते हैं क्योंकि इस नवीन व्याख्या के अनुसार इंद्रियातीत विषयों से संबंधित होने के कारण वे कोई अर्थ नहीं रखते। उद्गमन को "कार्य करने का नियम" तथा वैज्ञानिक नियमों को "एकवचनीय प्रस्तावनाओं की योजनाएँ" मानकर तार्किक अनुभववादी विज्ञान का वह संगत चित्र प्रस्तुत करता है जिसके अनुसार तत्ववैज्ञानिक परिकल्पनाएँ पूर्णतया बहिष्कृत हैं।
हयबातपुर गाँव, बेगूसराय (बेगूसराय)
हयबातपुर बेगूसराय, बेगूसराय, बिहार स्थित एक गाँव है।
इंडिया अगेंस्ट करप्शन
इंडिया अगेंस्ट करप्शन (भ्रष्टाचार के विरुद्ध भारत) भारत का राष्ट्र-व्यापी जन-आंदोलन है, जिसके द्वारा देश में भ्रष्टाचार के विरुद्ध कठोर कानून बनाने की मांग की जा रही है। कई जाने-माने सामाजिक कार्यकर्ता जैसे अन्ना हजारे, अरविन्द केजरीवाल, मेधा पाटेकर, किरण बेदी इत्यादि इस आंदोलन का नेतृत्व कर रहे हैं।भ्रष्टाचार विरोधी भारत (इंडिया अगेंस्ट करप्शन) नामक गैर सरकारी सामाजिक संगठन का निमाण करेंगे। संतोष हेगड़े, वरिष्ठ अधिवक्ता प्रशांत भूषण, मैग्सेसे पुरस्कार विजेता सामाजिक कार्यकर्ता अरविंद केजरीवाल ने यह बिल भारत के विभिन्न सामाजिक संगठनों और जनता के साथ व्यापक विचार विमर्श के बाद तैयार किया था। इसे लागु कराने के लिए सुप्रसिद्ध सामाजिक कार्यकर्ता और गांधीवादी अन्ना हजारे के नेतृत्व में २०११ में अनशन शुरू किया गया। १६ अगस्त में हुए जन लोकपाल बिल आंदोलन २०११ को मिले व्यापक जन समर्थन ने मनमोहन सिंह के नेतृत्व वाली भारत सरकार को संसद में प्रस्तुत सरकारी लोकपाल बिल के बदले एक सशक्त लोकपाल के गठन के लिए सहमत होना पड़ा।
अन्ना हजारे की भूमिका
वरिष्ठ सामाजिक कार्यकर्ता, अन्ना हजारे, 5 अप्रैल 2011 से नई दिल्ली के जंतर-मंतर पर आमरण अनशन पर बैठ गए थे। उनका उद्देश्य भारत सरकार को जन-लोकपाल बिल पारित करने के लिए बाध्य करना था। उनके अनशन को संपूर्ण भारत में भारी समर्थन मिल रहा था।
5 अप्रैल 2011 के आमरण अनशन के दोरान सरकार ने भरोसा दिया था कि सरकार आप के साथ मिल कर नया मसोदा तैयार करेगी। लेकिन अन्ना टीम कि कोई बात नहीं सुनी गई व सरकारी जोकपाल संसद में रखा गया जिस के कारण अन्ना को दोबारा 16.08.11 को फिर से आमरण अनशन पर जाना पड़ा जिसको इतना समर्थन मिला कि मैंने अपनी 50 साल कि जिन्दगी में नहीं देखा. 12 दिन तक रामलीला मदान में दो लाख लोग हर रोज आते रहे। जिस के कारण सरकार को दोबारा नए सिरे से जनलोकपाल लाने का वायदा किया है। ये वायदा भी पूरा नहीं होने पर फिर से जंतर-मंतर पर आमरण अनशन पर बैठना पडा। वहाँ पर भी जब सुनवाई नहीं हुई तो अन्ना साहब को पार्टी बना कर चुनाव लड़ने की घोसना करनी पड़ी। लेकिन जब पार्टी बनाने की बात आई तो अन्ना साहब ने पार्टी में शामिल होने से यह कह कर इनकार कर दिया कि राजनीति तो कीचड़ है। जिस पर 26 नवम्बर 2012 को अरविन्द केजरीवाल के नेतृत्व में आम आदमी पार्टी बनाई गई। पार्टी बनने पर मिडिया ने साथ नहीं दिया जिस पर पार्टी के कार्यकर्ताओ को घर-घर जा कर पार्टी का प्रचार करना पड़ा जिस का फायदा यह मिला कि 4 दिसम्बर 2012 को चुनाव होने पर आम आदमी पार्टी को 70 में से 28 सीटो पर जीत मिली। परिणाम सवरूप कांग्रेस को सरकार बनाने के लिए आम आदमी पार्टी का समर्थन करना पड़ा व अरविन्द केजरीवाल ने 28 दिसम्बर 2013 को राम लीला मैदान में मुख्य मंत्री की शपथ ली।
जन-लोकपाल बिल
भारत सरकार द्वारा प्रस्तावित लोकपाल बिल में मौजूद खामियों को दूर करने के लिए जन लोकपाल बिल को तैयार किया गया है। जन-लोकपाल संतोष हेगड़े, वरिष्ठ अधिवक्ता प्रशांत भूषण, मैग्सेसे पुरस्कार विजेता सामाजिक कार्यकर्ता अरविंद केजरीवाल ने यह बिल भारत के विभिन्न सामाजिक संगठनों और जनता के साथ व्यापक विचार विमर्श के बाद तैयार किया था।
कल्याण सिंह रावत
मैती आंदोलन के प्रणेता एवं पर्यावरणविद कल्याण सिंह रावत का जन्म १९ अक्टूबर १९५३ को उत्तराखंड में हुआ था| जीव-विज्ञान के अध्यापक के रूप में वे उत्तराखंड में विभिन्न स्थानों पर नियुक्त रहे और स्थानीय लोगों को पर्यावरण संवर्धन और वृक्षारोपण के लिए प्रोत्साहित किया| उनके द्वारा १९९५ में शुरू किया गया मैती आंदोलन प्रकृति एवं पेड़ों से भावनात्मक लगाव पर आधारित है तथा पेड़ों को रोपने के साथ उनके संरक्षण पर जोर देता है| उनके द्वारा शुरू किया गया यह आंदोलन आज भारत के १८ राज्यों समेत विश्व के अनेक देशों में अपनी जड़ें जमा चुका है|
मैती शब्द उत्तराखंड की लोकभाषा से लिया गया है | मैत शब्द का अर्थ हिंदी में मायका होता है और मैती का अर्थ होता है मायके वाले | मैती परंपरा में  विवाह के  समय वर-वधु के द्वारा मंत्रोच्चार के बीच एक पौधा लगाया जाता है | इस तरह वधु इस पौधे को अपना मैती यनि परिवार का सदस्य बना लेती हैं और देखभाल का जिम्मा परिवार की महिलाओं को सौंपती है | प्रथा के परिणाम स्वरुप रोपे गए पौधों से लोगो का भावनात्मक सम्बन्ध जुड़ता है और पौधों की देखभाल परिवार के सदस्य की तरह जाती है |
इस परंपरा को शुरू कर कल्याण सिंह रावत ने वृक्षारोपण और वृक्ष संरक्षण की मुहिम को नया जीवन प्रदान किया | पहले जहाँ रोपे गए पौधे कुछ ही महीनों में सूख जाते थे, मैती प्रथा के अंतर्गत उनका सरंक्षण महत्वपूर्ण बना और आज इसके फलस्वरूप कई छोटे-बड़े मैती वनों का निर्माण हुआ है जिनमें केवल उत्तराखंड में ही करीब ५ लाख पेड़ों का रोपण और संरक्षण किया गया है |
स्नेहा कपूर
स्नेहा कपूर एक भारतीय साल्सा नर्तक, कोरियोग्राफर और प्रशिक्षक हैं। जिनका जन्म १८ अप्रैल १९८६ में बैंगलोर, कर्नाटक में हुआ था। वह "भारतीय साल्सा राजकुमारी" के रूप में लोकप्रिय है। अब वह मुंबई में रहती है, उन्होंने बैंगलोर में एक नृत्य कंपनी के साथ अपने करियर को शुरू किया था। कैरियर की शुरुआत में उन्होंने साल्सा, बाचाता, मेरेंग्यू, जिव, हिप-हॉप, एडियजीओ और बॉलीवुड जैसे विभिन्न नृत्य के रूपों को गले लगाया गया था।
व्यवसाय
स्नेहा कपूर को दुनिया के नक्शे पर भारतीय साल्सा दृश्य डालने का श्रेय दिया जाता है। और वह "भारतीय साल्सा राजकुमारी" और "साल्सासंन्हा" के रूप में लोकप्रिय है। वह भारत का प्रतिनिधित्व करने वाली पहली भारतीय महिला है जिन्होंने अंतरराष्ट्रीय साल्सा चैंपियनशिप में जीत हासिल की। उन्होंने मुंबई आने के बाद २००६ में लौरद विजय के नृत्य स्टूडियो के साथ नृत्य में अपना कैरियर शुरू किया। कपूर मूल रूप से एक एथलीट थी, लेकिन रिचर्ड थोलूर से मिलने के बाद उन्होंने बेंगलुरु में लौरद विजय के डांस स्टूडियो में शामिल होकर एक नर्तक बनने का फैसला किया। विद्यालय में अपने कार्यकाल के दौरान, उन्होंने अपने नृत्य साथी थोलूर के साथ दुनिया भर में साल्सा चैम्पियनशिप में कई पुरस्कार और ट्राफियां जीती। और उन्होंने "१ मिनट में सबसे अधिक स्विंग डांस फ्लिप्स" के लिए गिनीज वर्ल्ड रिकॉर्ड भी बनाया है। एक मिनट में ३३ फ्लिप का रिकॉर्ड ब्रिटेन में चार साल पहले स्थापित हुआ था, लेकिन कपूर और उनकी तीन नर्तकियों की टीम ने ३९ फ्लिप में नया रिकॉर्ड बनाया। उन्होंने डांस इंडिया डांस सीजन-३ में भाग लिया और बहुत अच्छा किया लेकिन २२ जनवरी २०१२ को वह उस शो से निकल गई। स्नेहा कपूर ने रियलिटी शो जस्ट डांस और परफेक्ट ब्राइड के लिए कोरियोग्राफ किया है। उन्होंने दक्षिण भारतीय फिल्म, जुगारी और मधुर भंडारकर की फिल्म, हेरोइन को भी कोरियोग्राफ किया। वह राष्ट्रीय और अंतर्राष्ट्रीय स्तर पर नृत्य कार्यशालाओं का प्रदर्शन करती है। उन्होंने लोकप्रिय युवा शो दिल डोस्ती डांस में शेरोन राय प्रकाश के रूप में अभिनय किया, जिसे चैनल वी पर प्रसारित किया गया था।
निजी जेल
एक निजी जेल, या लाभकारी जेल एक ऐसा स्थान है जहाँ लोगों को एक तीसरे पक्ष द्वारा कैद किया जाता है जिसे एक सरकारी एजेंसी द्वारा अनुबंधित किया जाता है। निजी जेल कंपनियाँ आमतौर पर उन सरकारों के साथ संविदात्मक समझौते करती हैं जो कैदियों को प्रतिबद्ध करती हैं और फिर प्रतिदिन या मासिक दर का भुगतान करती हैं, या तो सुविधा में प्रत्येक कैदी के लिए या प्रत्येक उपलब्ध स्थान के लिए, चाहे वे कब्जे में हों या नहीं। ऐसे अनुबंध केवल सुविधा के संचालन के लिए या अभिकल्प, निर्माण और संचालन के लिए हो सकते हैं।
वैश्विक प्रसार
२०१३ में जो देश वर्तमान में निजी जेलों का उपयोग कर रहे थे या ऐसी योजनाओं को लागू करने की प्रक्रिया में शामिल थे, उनमें चिली जमैका जापान, थाईलैंड, दक्षिण अफ्रीका, दक्षिण कोरिया, पेरू, ब्राजील और मैक्सिको शामिल थे। हालांकि उस समय इस क्षेत्र में अभी भी संयुक्त राज्य अमेरिका, ब्रिटेन, ऑस्ट्रेलिया और न्यूजीलैंड का प्रभुत्व था।
ऑस्ट्रेलिया
ऑस्ट्रेलिया ने १९९० में अपना पहला निजी जेल, बोरालॉन सुधार केंद्र खोला।
२०१८ में ऑस्ट्रेलिया में १८.४% कैदी निजी जेलों में बंद थे। यह संयुक्त राज्य अमेरिका की दर से बहुत अधिक था जो कि ८.४% थी।
वाक्पट
सवाक फिल्म (स+वाक+फिल्म = आवाज के साथ फिल्म) या वाक्पट या बोलपट एक ऐसा चलचित्र होता है जिसमें किसी मूक फिल्म के विपरीत, छवि के साथ आवाज भी फिल्म पर अंकित होती है। दूसरे शब्दों में सवाक फिल्म वह चलचित्र होता है जिसमें छवि और ध्वनि दोनों समक्रमिक रूप से प्रकट होती हैं। इतिहास में किसी सवाक फिल्म का प्रथम सार्वजनिक प्रदर्शन 1900 में पेरिस में हुआ था, लेकिन इस प्रणाली को वाणिज्यिक रूप से एक व्यावहारिक रूप प्रदान करने में कई दशकों का समय लगा।